Allikalahe

Allikalahe küla asub Saare maakonnas Saaremaa vallas.

Kuni 2017. aasta Eesti omavalitsuste haldusreformini kuulus küla Laimjala valda ja kandis nime Laheküla ehk Lahe.

 Mälestusmärgid 
Küla lõunaosas asub Blesta kivi.Blesta kivid. Puhka Eestis

Külas avati 2016 kevadel mälestuskivi kahele mehele, kes 1941. aasta suvel end punavõimude eest varjasid ning kellele võimud haarangu korraldasid. Juhan Martin (Rihvaaugu perepoeg) juhtus haarangu ajal kodus olema ja tema koduõuel läks tulevahetuseks. Johannes Martin ja ka üks võimuesindajaist, rajoonivolinik, said haavata. Mõlemad viidi Kuressaare haiglasse, kust Martin kohe edasi Kuressaare lossihoovis asuvasse miilitsajaoskonda toimetati ning arvatavasti üsna peatselt ka tapeti. Tema haua asukoht on teadmata. 1970. aastate teises pooles likvideeris Laimjala kolhoos Rihvaaugu talu maaparandustööde käigus. Johannes Martini vanemate istutatud kuused aga jätsid maaparandustöid teinud mehed teadlikult alles. Nende kuuskede keskele pandigi mälestuskivi. Juhan Martiniga koos peitis end metsas Andrei Ennemuist. Tema jäi 1941. aastal küll ellu, kuid arreteeriti 4. juunil 1945 ja saadeti 15 + 5 aastaks Siberisse, kus ta jäi teadmata kadunuks. Nii otsustati mälestuskivi rajada ühe ohvri asemel kahele saatusekaaslasele.Punavõimu ohvrid said mälestuskivi. Saarte Hääl, 12. aprill 2016

 Inimesed 
Lahekülas on sündinud kunstnik, kirjanik ja muusik Henno Käo.

Viited

Kategooria:Saaremaa valla külad